
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 243 


7 Μαρτίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Υπερωριακή εργασία μονίμου προσωπικού ΟΙΚΟΥ 
ΝΑΥΤΟΥ (Ο.Ν.) και Λιμενικού Ταμείου ΠΟΡΤΟ ΡΑ¬ 
ΦΤΗ, Α'εξαμήνου 2001. 1 

Τροποποίηση Εσωτερικού Οργανισμού Οργάνωσης 
και λειτουργίας των υπηρεσιών της Νομαρχιακής 

Αυτοδιοίκησης Ημαθίας. 2 

Τροποποίηση της απόφασης 18/99 «Μέθοδοι και δια¬ 
δικασίες διαπραγμάτευσης κινητών αξιών και ρύθ¬ 
μιση τεχνικής φύσεως θεμάτων για τη σύναψη χρη¬ 
ματιστηριακών συναλλαγών μέσω του Συστήματος 
Ηλεκτρονικών Συναλλαγών». 3 


ΑΠΟΦΑΣΕΙ Σ 

Αριθ. 2/6802/0022 (1) 

Υπερωριακή εργασία μονίμου προσωπικού ΟΙΚΟΥ ΝΑΥ¬ 
ΤΟΥ (Ο.Ν.) και Λιμενικού Ταμείου ΠΟΡΤΟ ΡΑΦΤΗ, Α' 
εξαμήνου 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 18του Ν. 2470/1997, όπως 
αντικαταστάθηκαν με αυτές του άρθρου 15 του 
Ν. 2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις» (Φ.Ε.Κ. 57Α718.3.1998). 

2. Την αριθ. 4/2001 Πράξη Λιμενικής Επιτροπής ΠΟΡΤΟ 
ΡΑΦΤΗ και τα αποσπάσματα πρακτικών της αρ. 
4581/01/10.1.2000 συνεδρίασης του Διοικητικού Συμβου¬ 
λίου ΟΙΚΟΥ ΝΑΥΤΟΥ. 

3. Τα αριθ. 1537, 1538/17.1.2001 έγγραφα ΟΙΚΟΥ ΝΑΥ¬ 
ΤΟΥ και το αριθ. 7/16.1.2001 έγγραφο του Λ.Τ. ΠΟΡΤΟ 
ΡΑΦΤΗ. 

4. Τις αριθ. 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Υπουργείου Οικονομικών/ Γ.Λ.Κ. 

5. Την αριθμ.1039386/441/Α0006/21.4.2000 (ΦΕΚ 
571/τ.Β'/21.4.2000) Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

6. Την αριθ. 2/38554/0004/23.5.2000 Κοινή Υπουργική 
απόφαση «Μεταβίβαση εξουσίας υπογραφής... στο Γενι¬ 


κό Γραμματέα Δημοσιονομικής Πολιτικής του Υπουργεί¬ 
ου Οικονομικών...». 

7. Την αριθμ. 2/74260/0004/15.10.99 «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91», αποφασίζουμε: 

Α.1. Την έγκριση πραγματοποίησης απογευματινής 
υπερωριακής εργασίας σαράντα χιλιάδων (40.000) ωρών 
συνολικά, με αμοιβή, για διακόσιους έντεκα (211) μονί¬ 
μους υπαλλήλους ΟΙΚΟΥ ΝΑΥΤΟΥ, όπου υπηρετούν συ¬ 
νολικά διακόσιοι ογδόντα ένας (281) υπάλληλοι, για την 
αντιμετώπιση εποχιακών και εκτάκτων υπηρεσιακών ανα¬ 
γκών, για το Α' εξάμηνο 2001. 

Οι άλως εξαιρετικές υπηρεσιακές ανάγκες που επιβάλ¬ 
λουν την υπερωριακή απασχόληση του προσωπικού αυ¬ 
τού οφείλονται στους εξής λόγους: 

- Μηνιαία επιδότηση των ανέργων ναυτικών 

- Έκτακτη επιδότηση του Πάσχα 

- Προετοιμασία των παιδικών κατασκηνώσεων κατά 
τους θερινούς μήνες 

-Αυξημένες ανάγκες ιατροφαρμακευτικής περίθαλψης 
ασφαλισμένων (αναλογία συνταξιούχων προς εν ενερ- 
γεία ναυτικών είναι 3/1) 

- Έκτακτοι έλεγχοι σε νοσηλευομένους 

- Σύσταση και λειτουργία επιτροπών για τη μελέτη και 
επεξεργασία ειδικών θεμάτων 

- Εισαγωγή στοιχείων σε Η/Υ και άλλες εργασίες 

- Κλείσιμο Ισολογισμών από το 1997 και μετά 

- Έλεγχος καθυστερημένων λογαριασμών δαπανών ια¬ 
τρικής και φαρμακευτικής περίθαλψης 

- Παραλαβή, έλεγχος και καταχώρηση των δεδομένων 
απογραφής για τον ΑΜ. ΚΑ στον κόμβο επικοινωνίας με το 
Κ.Η.Υ.Κ.Υ. 

Η υπερωριακή εργασία θα πραγματοποιείται από Δευ¬ 
τέρα έως Παρασκευή από ώρας 15.00- 19.00. 

2. Την έγκριση δύο χιλιάδων τετρακοσίων (2.400) ωρών 
εργασίας συνολικά προς συμπλήρωση της εβδομαδιαίας 
υποχρεωτικής (από τις οποίες 1.500 ώρες νυχτερινών, 
300 ώρες νυχτερινών αργιών, 600 ώρες αργιών), καθώς 
και 165 ώρες υπερωριακής εργασίας, κατά τις νυχτερινές 
ώρες, Κυριακές και εξαιρέσιμες ημέρες, για επτά (7) μο¬ 
νίμους φύλακες - νυχτοφύλακες του ΟΙΚΟΥ ΝΑΥΤΟΥ 
(Ο. Ν.) για το Α' εξάμηνο 2001 με σκοπό την εκ περιτροπής 
φύλαξη επί 24ώρου βάσεως και όλες τις ημέρες του μήνα 
του εννεαόροφου κτιρίου της Υπηρεσίας εντός του οποί¬ 
ου στεγάζονται εργαστήρια και ιατρεία που είναι εξοπλι¬ 
σμένα με ιατρικά μηχανήματα και εργαλεία αξίας πολλών 
εκατομμυρίων, καθώς και η ταμειακή υπηρεσία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τέλος στο ισόγειο του κτιρίου Ο.Ν. λειτουργεί υποσταθ¬ 
μός του ΟΤΕ προς τον οποίο πρέπει οι τεχνικοί να έχουν 
πρόσβαση ανά πάσα στιγμή σε περίπτωση ανάγκης. 

Υπεύθυνη ορίζεται η υπάλληλος ΓΑΛΑΖΙΟΥ Αποστ. και 
σε περίπτωση απουσίας της η υπάλληλος ΠΕΝΙΑ Ελένη. 

Β.1. Την έγκριση πραγματοποίησης απογευματινής 
υπερωριακής εργασίας διακοσίων (200) ωρών γιατον ένα 
(1) υπάλληλο του Λ.Τ. ΠΟΡΤΟ ΡΑΦΤΗ για το Α' εξάμηνο 
του 2001. 

Οι άλως εξαιρετικές ανάγκες που επιβάλλουν την υπε- 
ρωριακή απογευματινή απασχόληση οφείλονται στους 
εξής λόγους: 

- Διατήρηση - σύνταξη - διεκπεραίωση πρακτικών, εγ¬ 
γράφων, τήρηση λογιστικών βιβλίων 

- Έκδοση χρηματικών ενταλμάτων - είσπραξη εσόδων 

- Μετάβαση στην Περιφέρεια Ανατολικής Αττικής - Παλ- 
λήνη - Αθήνα - Τράπεζα Ελλάδος - ΔΟΥ - για κατάθεση 
ανάληψη κρατήσεων και προς Ελεγκτικό Συνέδριο, υπο¬ 
βολή - παραλαβή χρηματικών ενταλμάτων. 

Η υπερωριακή εργασία θα πραγματοποιείται από Δευ¬ 
τέρα έως Πέμπτη από ώρας 17.00 - 21.00. 

Υπεύθυνος για τον έλεγχο παρακολούθησης των υπε¬ 
ρωριών ορίζεται ο Πρόεδρος του Λιμενικού Ταμείου ΣΟΥ¬ 
ΛΙΩΤΗΣ Κων/νος. 

2. Γιατη δαπάνη ύψους 61.000.000 δρχ. περίπου που θα 
προκύψει από την ανωτέρω αιτία υπάρχουν εγγεγραμμέ¬ 
νες πιστώσεις στον Προϋπολογισμό έτους 2001 των ανω¬ 
τέρω φορέων και δεν επιβαρύνεται ο Κρατικός Προϋπο¬ 
λογισμός. 

Η συνολική δαπάνη δε μπορεί σε καμμία περίπτωση, να 
υπερβεί σε ετήσια βάση το ύψος των ετησίων πιστώσεων 
του Προϋπολογισμού των ανωτέρω φορέων που έχουν 
εγγράφει για την αιτία αυτή, μη επιτρεπομένης της αύξη¬ 
σης των σχετικών πιστώσεων με μεταφορά κονδυλίων 
από πιστώσεις άλλων κατηγοριών δαπανών, είτε με χορή¬ 
γηση συμπληρωματικών κονδυλίων. 

3. Η απόφαση αυτή να δημοσιευθεί στην Εφημερίδα της 
Κυβέρνησης και ισχύει από 9.1.2001 έως 30.6.2001. 

Αθήνα, 9 Φεβρουάριου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ Ν. ΧΑΛΒΑΤΖΟΓ ΑΟΥ 
-♦- 

ΑΠΟΦΑΣΗ 23/2001 (2) 

Τροποποίηση Εσωτερικού Οργανισμού Οργάνωσης και 
λειτουργίας των υπηρεσιών της Νομαρχιακής Αυτοδι¬ 
οίκησης Ημαθίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 62 παρ. 1 εδ. η του Π.Δ. 
30/96, σύμφωνα με τις οποίες ο Νομάρχης συνιστά επιτρο¬ 
πές και ομάδες εργασίας από μέλη του Ν.Σ., υπαλλήλους 
της Ν.Α. για τη μελέτη και επεξεργασία θεμάτων της Ν.Α. 

2. Τις διατάξεις του άρθρου 104 παρ. 3 και 4 του Π.Δ. 
30/96, που καθορίζουν τη διαδικασία ψήφισης και τροπο¬ 
ποίησης του Οργανισμού Εσωτερικής Οργάνωσης και 
λειτουργίας των Ν.Α. 

3. Την υπ’ αριθ. 24/1995 απόφαση του Νομαρχιακού 
Συμβουλίου Ημαθίας με την οποία ψηφίσθηκε ο οργανι¬ 
σμός Εσωτερικής Οργάνωσης και λειτουργίας των υπη¬ 
ρεσιών της Ν.Α. Ημαθίας, εγκρίθηκε με την υπ’ αριθ. 
1949/2.5.1995 απόφαση του Γενικού Γραμματέα Περιφέ¬ 


ρειας Κεντρικής Μακεδονίας και δημοσιεύθηκε στο 
ΦΕΚ/τ.Β/364/4.5.1995. 

4. Την υπ’ αριθ. 23/1997 απόφαση του Νομαρχιακού 
Συμβουλίου Ημαθίας με την οποία ψηφίσθηκε η τροπο¬ 
ποίηση του οργανισμού Εσωτερικής Οργάνωσης και λει¬ 
τουργίας της Ν.Α. Ημαθίας και η οποία δημοσιεύθηκε στο 
ΦΕΚ/τ.Β./234/26.3.1997. 

5. Την υπ’ αριθ. 112/1997 απόφαση του Νομαρχιακού 
Συμβουλίου Ημαθίας με την οποία ψηφίσθηκε η τροπο¬ 
ποίηση του Οργανισμού Εσωτερικής Οργάνωσης και λει¬ 
τουργίας της Ν.Α. Ημαθίας και η οποία δημοσιεύθηκε στο 
ΦΕΚ/τ.Β./1183/30.12.97. 

6. Την εισήγηση της Ομάδας Εργασίας που συγκροτή¬ 
θηκε με την υπ’ αριθ. 2045/28.5.99 απόφαση του Νομάρ¬ 
χη Ημαθίας. 

7. Τις προτάσεις των Δ/ντών των υπηρεσιών της Ν.Α. 
Ημαθίας. 

8. Ότι πρέπει να τροποποιηθεί οργανισμός εσωτερικής 
οργάνωσης και λειτουργίας της Ν.Α. Ημαθίας με σκοπό 
να προσαρμοσθούν οι διατάξεις του στην νέα νομοθεσία 
και ειδικότερα: 

α) Στο Ν. 2683/1999 «Κύρωση του Κώδικα κατάστασης 
Δημοσίων πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. και άλλες διατάξεις». 

β) Στο Ν. 2639/1998 «Ρύθμιση εργασιακών σχέσεων, 
σύσταση Σώματος Επιθεώρησης Εργασίας και άλλες δια¬ 
τάξεις». 

γ) Στο Ν. 2519/1997 «Ανάπτυξη και εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις, για το Φάρμακο και άλλες δια¬ 
τάξεις». 

δ) Στο Ν. 2732/99 και στο υπ’ αριθ. 4144/12.10.99 έγ¬ 
γραφο του Υφυπουργού Γεωργίας. 

ε) Στις εγκυκλίους ΔΙΣΚΠΟ/Φ.8/15391/22.7.99 και 
ΔΙΣΚΠΟ/Φ.8/16762/9.8.99 του Υφυπουργού Εσωτερικών 
- Δημόσιας Διοίκησης και Αποκέντρωσης με τις οποίες δί¬ 
νονται οδηγίες για τη σύσταση στις Ν.Α. κέντρων πληρο¬ 
φόρησης πολιτών. 

στ) Στο Ν. 2817/2000 «Εκπαίδευση των ατόμων με ειδι¬ 
κές εκπαιδευτικές ανάγκες και άλλες διατάξεις».. 

ζ) Στο Π.Δ 161/2000 «Μεταβίβαση στις Να αρμοδιοτή¬ 
των, τοπικού ενδιαφέροντος, «που αφορούν την πρωτο¬ 
βάθμια και δευτεροβάθμια εκπαίδευση». 

9. Το γεγονός ότι η Ν.Α. λειτουργεί ήδη πέντε (5) χρόνια 
με τον ισχύοντα οργανισμό και αποκτήθηκε από τις υπη¬ 
ρεσίες αρκετή εμπειρία ώστε να γίνουν εκείνες οι προτά¬ 
σεις για την καλύτερη οργάνωση των υπηρεσιών, την 
διόρθωση νομοτεχνικών και λοιπών ατελειών όσον αφορά 
την διάρθρωση των υπηρεσιών, τις αρμοδιότητες τον 
αριθμό των προβλεπόμενων θέσεων και την επιλογή των 
προϊσταμένων. 

10. Το γεγονός ότι το προσωπικό της Ν.Α. αντί να αυξη¬ 
θεί μειώνεται κάθε χρόνο ολοένα και περισσότερο γι’ αυτό 
και πρέπει να γίνει ενοποίηση κάποιων Δ/νσεων, Τμημάτων 
και γραφείων προκειμένου να γίνει εξοικονόμηση προσω¬ 
πικού για την αρτιότερη στελέχωση των υπηρεσιών. 

11. Ότι σκόπιμο είναι να κωδικοποιηθεί ο οργανισμός 
προκειμένου να αποτελέσει ενιαίο κείμενο για καλύτερη 
και πιο εύχρηστη λειτου ργία από τους υπαλλήλους και αι¬ 
ρετούς της Ν.Α. Ημαθίας. 

12. Την ανάγκη τροποποίησης του Οργανισμού της Ν. Α. 
Ημαθίας με σκοπό την εύρυθμη και ομαλή λειτουργία των 
Υπηρεσιών αυτής. 

13. Τις τοποθετήσεις των Νομαρχιακών Συμβούλων. 

14. Το αποτέλεσμα της ψηφοφορίας, αποφασίζει: 

Τροποποιεί τον Εσωτερικό Οργανισμό Οργάνωσης και 
Λειτουργίας της Νομαρχιακής Αυτοδιοίκησης Ημαθίας 
(ΦΕΚ 364/τ.Β'/4.5.95, ΦΕΚ 234/τ.Β'/26.3.97 και την 
112/1997 απόφαση του Ν.Σ. Ημαθίας ΦΕΚ/τ.Β' 1183/ 
30.12.97) ως ακολούθως: 

1. Την αλλαγή της ονομασίας της Δ/νσης Σχεδιασμού 
προγραμματισμού σε «Δ/νση Προγραμματισμού». 

2. Την ενοποίηση των δύο τμημάτων της Δ/νσης Προ¬ 
γραμματισμού δηλ. των Τμημάτων α) Ευρωπαϊκών προ¬ 
γραμμάτων και Πρωτοβουλιών και β) ΠρογραμμάτωνΔ.Ε. 
σε ένα τμήμα με τον τίτλο «τμήμα προγραμμάτων». 

3. Την ενοποίηση των δύο Δ/νσεων α) πολιτικών Δικαιω¬ 
μάτων και β) Διοικητικών σε μία Δ/νση με τίτλο Δ/νση Διοι¬ 
κητικών και η οποία θα απαρτίζεται από τα τμήματα, Διοι¬ 
κητικού, Αστικής και Δημοτικής κατάστασης, εκλογών, 
απασχόλησης, Γραμματείας Αγροτικής Ασφάλειας και τα 
Αγρονομεία Βέροιας, Νάουσας, Αλεξάνδρειας και Πολιτι¬ 
κής Σχεδίασης έκτακτων αναγκών - πολιτικής προστασίας. 

4. Την ενοποίηση των τμημάτων της Δ/νσης Τεχνικών 
Υπηρεσιών δηλ. του τμήματος συντηρήσεων και του Τμή¬ 
ματος Τεχνικού εξοπλισμού σε ένα τμήμα με τίτλο «Τμή¬ 
μα συντηρήσεων - εξοπλισμού». 

5. Την μεταφορά όλων των αρμοδιοτήτων προστασίας 
του περιβάλλοντος και την άσκηση αυτών από το τμήμα 
Πολεοδομίας το οποίο και μετονομάζεται σε «τμήμα Πο¬ 
λεοδομίας και Περιβάλλοντος». 

Στις αρμοδιότητες του Τμήματος ανήκουν: 

- Η προώθηση της διαδικασίας ρύθμισης πολεοδομι- 
κών θεμάτων (έγκριση επέκτασης ή τροποποίησης σχε¬ 
δίων πόλεων και οικισμών, επιβολή προκηπίων, καθορι¬ 
σμός όρων και περιορισμών δόμησης, χαρακτηρισμός οι¬ 
κοδομικού τετραγώνου ως ενεργού, έγκριση 
ρυμοτομικών σχεδίων καθώς και καθορισμός ορίων, 
όρων και περιορισμών δόμησης αγροτικών οικισμών με 
πληθυσμό μέχρι 2000 χιλιάδες κατοίκους, έγκριση των 
αντίστοιχων πολεοδομικών μελετών, έγκριση τοπικού ρυ¬ 
μοτομικού σχεδίου, καθορισμός όρων δόμησης για αθλη¬ 
τικές εγκαταστάσεις ήσσονος ση μασίας) σύμφωνα με την 
ισχύουσα πολεοδομική νομοθεσία, 

- Η επίβλεψη πολεοδομικών μελετών και πράξεων 
εφαρμογής αυτών όταν η κίνηση της διαδικασίας γίνεται 
από τη Ν.Α. ή όταν η κίνηση γίνεται από Ο.Τ.Α. που δε δια¬ 
θέτει τεχνική υπηρεσία. Η προώθηση της διαδικασίας 
έγκρισής τους. 

- Η διατύπωση προτάσεων για το χαρακτηρισμό οικισμών 
ή μεμονωμένων κτιρίων ως διατηρητέων και η μέριμνα για 
την προστασία και ανάδειξη της πολιτιστικής κληρονομιάς. 

- Ο καθορισμός περιοχών υποχρεωτικής αποπεράτω¬ 
σης όψεων κτιρίων εντός εξαετίας καθώς και μεμονωμέ¬ 
νων κτιρίων εκτός των παραπάνω περιοχών (παρ. 6, άρ¬ 
θρου 22 ΓΟΚ/85 όπως ισχύει). 

- Η τήρηση αρχείου χαρτών και ρυμοτομικών διαγραμ¬ 
μάτων, διαταγμάτων, πινακίδων εφαρμογής εγκεκριμέ¬ 
νων ρυμοτομικών σχεδίων, όρων δόμησης, τεχνικών εκ¬ 
θέσεων και διαγραμμάτων εφαρμογής, η παροχή πληρο¬ 
φοριών και η έκδοση σχετικών βεβαιώσεων. 

- Ο έλεγχος εφαρμογής των ρυμοτομικών σχεδίων στο 
έδαφος, ο έλεγχος και η έγκριση των υψομετρικών μελετών 
καιη θεώρηση διαγραμμάτων για την μεταβίβαση γηπέδων. 

- Ο έλεγχος τοπογραφικών διαγραμμάτων πράξεων τα¬ 
κτοποίησης και αναλογισμού και έκδοσης οικοδομικών 
αδειών. 

- Η σύνταξη πράξεων τακτοποίησης, προσκύρωσης και 
αναλογισμού αποζημίωσης λόγω ρυμοτομίας καιη κύρω¬ 
σή τους. 


- Ο έλεγχος των αρχιτεκτονικών, των στατικών, τωνηλε- 
κτρομηχανολογικών μελετών, των μελετών θερμομόνω¬ 
σης καιπυροπροστασίας καθώς και ο φοροτεχνικός έλεγ¬ 
χος για την έκδοση οικοδομικών αδειών. 

- Η χορήγηση οικοδομικών αδειών, η διακοπή οικοδομι¬ 
κών εργασιών καθώς και η ανάκληση η ακύρωση των αδειών 
όταν διαπιστώνεται ότι εκδόθηκαν κατά παράβαση Νόμου. 

- Η έκδοση αδειών περιτοίχισης, κατεδάφισης, εκσκα¬ 
φών, επιχωματώσεων και κοπής δένδρων. 

- Ο έλεγχος των οικοδομών από άποψη ορθής εφαρμο¬ 
γής των αντίστοιχων εγκεκριμένων μελετών και η παρα¬ 
λαβή των περαιωμένων οικοδομών προκειμένου να συν¬ 
δεθούν μετά δίκτυα υποδομής. 

- Ο κτιριολογικός έλεγχος των οικοδομών. 

- Ο έλεγχος της στατικής επάρκειας των οικοδομών και 
η έκδοση αποφάσεων ετοιμόρροπων ή επικίνδυνων οικο¬ 
δομών. 

- Ο έλεγχος νομιμότητας των κατασκευών, η επιβολή των 
σχετικών κυρώσεων στις μη νόμιμες και η τήρηση της προ- 
βλεπόμενης διαδικασίας περί αυθαιρέτων κατασκευών. 

- Η επιβολή κυρώσεων σε περιπτώσεις αλλοίωσης στοι¬ 
χείων διατηρητέων κτιρίων. 

- Η έγκριση περιβαλλοντικών όρων και μελετών περι¬ 
βαλλοντικών επιπτώσεων για δραστηριότητες και έργα 
αρμοδιότητας Νομάρχη καθώς και η προώθηση της δια¬ 
δικασίας αντιστοίχως για δραστηριότητες αρμοδιότητας 
άλλων οργάνων (Υπουργός, Γ.Γ. Περιφέρειας). 

- Η δια του Κλιμακίου Ελέγχου Ποιότητας Περιβάλλο¬ 
ντος (Κ.Ε.Π.Π.Ε.) παρακολούθηση των φυσικών αποδε¬ 
κτών, της λειτουργίας και συντήρησης των εγκαταστάσε¬ 
ων επεξεργασίας υγρών αποβλήτων, άσκηση του ελέγ¬ 
χου τήρησηςτωνπεριβαλλοντικών όρων, περιβαλλοντική 
προστασία εδάφους, αέρα, επιφανειακών και υπόγειων 
υδάτων από ανθρωπογενείς δραστηριότητες, υποβολή 
προτάσεων για επιβολή ποινικών και διοικητικών κυρώσε¬ 
ων σε φυσικά ή νομικά πρόσωπα που προκαλούν ρύπαν¬ 
ση ή υποβάθμιση του περιβάλλοντος ή παραβαίνουν την 
ισχύουσα νομοθεσία. 

- Η υποβολή προτάσεων για επιβολή τελών σε βάρος 
επιχειρήσεων που ασκούν δραστηριότητες ή εκτελούν 
έργα με περιβαλλοντικές επιπτώσεις, προκειμένου να κα- 
λυφθούντα έξοδα κατασκευής και λειτουργίας συγκεκρι¬ 
μένων έργων και προγραμμάτων προστασίας του περι¬ 
βάλλοντος (παρ. 4, άρθρου 6. Ν. 1650/86). 

- Η υποβολή προτάσεων λήψης μέτρων για την προ¬ 
στασία της ατμόσφαιρας, του εδάφους, των υδάτων και 
την αποφυγή θορύβου. 

- Η προώθηση της διαδικασίας χορήγησης αδειών επε¬ 
ξεργασίας, αποθήκευσης, μεταφοράς κ.λπ. επικίνδυνων- 
τοξικών αποβλήτων. 

- Η προώθηση της διαδικασίας χαρακτηρισμού περιο¬ 
χών, στοιχείων ή συνόλων της φύσης και του τοπίου ως 
«προστατευμένων περιβαλλοντικά». 

- Η προώθηση της διαδικασίας χαρακτηρισμού και 
οριοθέτησης περιοχών ή εκτάσεων ως ζωνών ανάπτυξης 
παραγωγικών δραστηριοτήτων. 

6. Την αναβάθμιση του γραφείου Αλιείας σε τμήμα και η 
δημιουργία γραφείων Αγροτικής Οικιακής Οικονομίας και 
Νέων Αγροτών στη Δ/νση Γεωργίας. 

7. Την επανασύσταση της Διεύθυνσης Εγγείων Βελτιώ¬ 
σεων με έδρα την Αλεξάνδρεια γιατί με τη διάσπασή της 
σε τρία κομμάτια σε τρεις διαφορετικές Υπηρεσίες δημι- 
ουργήθηκαν τα παρακάτω προβλήματα: 

α. Ο Αγροτικός κόσμος δεν μπορούσε να εξυπηρετηθεί 

μεταφερόμενος από τη μία Υπηρεσία στην άλλη μέχρι να 
βρει το αρμόδιο τμήμα για να κάνει τη δουλειά του. 

β. Δεν υπάρχει ενημέρωση και συνεργασία μεταξύ των 
τμημάτων που ασχολούνται με θέματα της πρώην Δ.Ε.Β 
και σ’ αυτό δεν ευθύνονται οι Υπάλληλοι. 

γ. Γιατην κατασκευή, ανακατασκευή και συντήρηση αρ¬ 
δευτικών δικτύων απαιτείται άμεση συνεργασία Γεωπό- 
νου, Μηχανικού, Γεωλόγου, Μηχανολόγου που θα υπα- 
κούουν στον ίδιο συντονιστή διοίκησης. 

Σημειώνουμε ότι υπάρχει κοινή διαπίστωση όλων των 
φορέων ότι τα υφιστάμενα αρδευτικά δίκτυα έχουν ξεπε- 
ράσει κατά πολύ το όριο της λειτουργικής ζωής τους και 
χρειάζονται άμεση συντήρηση και μάλιστα σε πολλές πε¬ 
ριπτώσεις απαιτείται και ανακατασκευή ορισμένων τμη¬ 
μάτων, όταν μάλιστα θα έχουν εξασφαλιστεί οι πιστώσεις 
από το τρίτο Κ.Π.Σ. 

δ. Έγινε προβληματική η επίβλεψη της καλής αξιοποίη¬ 
σης και συντήρησης των έργων και διακόπηκε κάθε εί¬ 
δους τεχνική και λοιπή υποστήριξη προς τους ΤΟΕΒ της 
περιοχής στον ευαίσθητο τομέα της διαχείρισης και ορ¬ 
θολογικής αξιοποίησης των υδατικών πόρων. 

ε. Για την εκπόνηση μελετών αρδευτικών έργων (Ανα¬ 
γνώριση - Προγραμματισμός - Μελέτες (προμελέτη εδα- 
φολογική γεωλογική γεωργοοικονομική - οριστική τεχνι¬ 
κή - περιβαλλοντική - κατασκευή λειτουργία) απαιτείται 
στενή και καθημερινή συνεργασία Γεωπόνων - Μηχανι¬ 
κών - Γεωλόγων - Μηχανολόγων. 

στ. Το αρχείο της πρώην Δ.Ε.Β. βρίσκεται αναξιοποίητο 
στην Αλεξάνδρεια. 

8. Τη μεταφορά του γραφείου Τουρισμού από τη Δ/νση 
Δευτερογενή και Τριτογενή τομέα στη Δ/νση Πολιτισμού 
και η αναβάθμισή του από γραφείο σε τμήμα για τους πα¬ 
ρακάτω λόγους: 

α. Η λειτουργία του Τμήματος Τουρισμού συνάδει πε¬ 
ρισσότερο προς την Δ/νση πολιτισμού δεδομένου ότι και 
οι δύο Υπηρεσίες ασχολούνται με θέματα προβολής της 
Πολιτιστικής Κληρονομιάς, της ανάδειξης των κλασσι¬ 
κών, Βυζαντινών και λοιπών αρχαιοτήτων του Νόμου αλ¬ 
λά και της προβολής και ανάδειξης των περιοχών ιδιαίτε¬ 
ρου φυσικού κάλλους του Νομού. 

β. Η άσκηση των παραπάνω αρμοδιοτήτων θα γίνεται 
ενιαία από την αυτή Διεύθυνση και όχι αποσπασματικά 
από διαφορετικές Διευθύνσεις. 

γ. Η στελέχωση του Τμήματος Τουρισμού με περισσό¬ 
τερους εξειδικευμένους υπαλλήλους για την στήριξη της 
προσπάθειας για την όσο το δυνατόν μεγαλύτερη Τουρι¬ 
στική προβολή του Νομού. 

9. Την κατάργηση της Δ/νσης Απασχόλησης αφού με το 
Ν. 2639/1998 οι αρμοδιότητες της Δ/νσης αυτής ασκούνται 
από το σώμα Επιθεώρησης Εργασίας οι δε αρμοδιότητες 
Νομαρχών σε θέματα απασχόλησης θα ασκούνται από το 
τμήμα απασχόλησης της Δ/νσης Διοικητικών της Ν. Α. 

10. Την κατάργηση των Δ/νσεων Πρωτοβάθμιας και 
Δευτεροβάθμιας Εκπαίδευσης αφού με το Ν. 2817/2000 
οι αρμοδιότητες της Ν.Α. σε θέματα πρωτοβάθμιας και 
δευτεροβάθμιας εκπαίδευσης περιέρχονται στον Υπουρ¬ 
γό Εθνικής Παιδείας και Θρησκευμάτων και ασκούνται 
δια των αποκεντρωμένων υπηρεσιών του Υπουργείου 
Εθνικής Παιδείας και Θρησκευμάτων. 

Οι αρμοδιότητες σε θέματα πρωτοβάθμιας και δευτερο¬ 
βάθμιας εκπαίδευσης που μεταβιβάζονται στις Ν.Α. τοπικού 
ενδιαφέροντος, θα ασκούνται από το τμήμα παιδείας που 
δημιουργείται στη Δ/νση Πολιτισμού-Παιδείας-Τουρισμού. 


11. Τη μεταφορά των αρμοδιοτήτων του Γ ραφείου Δη¬ 
μοσίων και Διεθνών Σχέσεων από τις Υπηρεσίες υποστή¬ 
ριξης του Νομάρχη στη Δ/νση Πολιτισμού με τη δημιουρ¬ 
γία αντίστοιχου τμήματος Δημοσίων και διεθνών σχέσεων 
προκειμένου η Δ/νση Πολιτισμού - Τουρισμού να ασκεί 
ενιαία τις αρμοδιότητες της προβολής της Ν.Α. στο εσω¬ 
τερικό και εξωτερικό. 

12. Τη μετονομασία της Δ/νσης Υγείας και κοινωνικής 
πολιτικής σε Δ/νση Υγείας - Πρόνοιας η οποία θα απαρτί¬ 
ζεται από τα Τμήματα Χορήγησης αδειών και εγκρίσεων, 
δημόσιας Υγείας - Υγιεινής και Υγειονομικού ελέγχου, κοι¬ 
νωνικής αρωγής και παροχής κοινωνικών Υπηρεσιών, και 
Εποπτείας και Ελέγχου με παράλληλη νέα αναδιάταξη 
των αρμοδιοτήτων της Δ/νσης και των τμημάτων όπως ει¬ 
δικότερα περιγράφονται στο κείμενο του οργανισμού. 

13. Την πρόβλεψη νέων κλάδων και θέσεων προκειμέ¬ 
νου με την στελέχωσή τους να γίνει αρτιότερη και πιο εύ¬ 
ρυθμη η λειτουργία των Υπηρεσιών της Ν.Α επ’ ωφελεία 
του Κοινωνικού συνόλου. 

Ειδικότερα προβλέπεται η σύσταση θέσεων Π.Ε. Ιατρι¬ 
κών Δημόσιας Υγείας Ε.Σ.Υ., Π.Ε. Οδοντιάτρων, Π.Ε. Οι¬ 
κιακής Οικονομίας, Π.Ε. Μηχανικών Χωροταξίας και Περι- 
φερειολόγου, Τ.Ε. Μαιευτικής, Δ.Ε. αδερφών Νοσοκόμων. 

Ύστερα από την τροποποίηση και τη σύσταση νέων θέ¬ 
σεων ο αριθμός των θέσεων της Ν.Α. ανέρχονται συνολικά 
σε 663 και κατανέμονται κατά κατηγορία και κλάδο ως εξής: 


ΚΑΤΗΓΟΡΙΑ Π. Ε. 


Α/Α Κλάδος 


Αριθμός θέσεων 
Παλαιού Νέου Υπηρετούν 
ΟΕΥ ΟΕΥ προσωπικό 


1 Π.Ε. Διοικητικού Οικονομικού 30 

2 Π.Ε. Οικιακής Οικονομίας 1 

3 Π.Ε. Μεταφραστών-Διερμηνέων 2 

4 Π.Ε. Βιβλιοθηκονόμων 1 

5 Π.Ε. Αρχαιολόγων 1 

6 Π.Ε. Κοινωνιολόγων 1 

7 Π.Ε. Καθηγητών 5 

8 Π.Ε. Δασκάλων-Νηπιαγωγών 3 

9 Π.Ε Μηχανικών Η/Υ και Πληροφορικής 1 

10 Π.Ε. Επιστήμης Η/Υ 1 

11 Π.Ε. Αναλυτών Προγραμ/στών 1 

12 Π.Ε. Πολιτικών Μηχανικών 17 

13 Π.Ε. Αρχιτεκτόνων Μηχ/κών 12 

14 Π.Ε. Τοπογράφων Μηχ/κών 6 

15 Π.Ε. Μηχανολόγων-Ηλεκτ. Μηχ/γων 10 

16 Π.Ε. Χημικών Μηχανικών 2 

17 Π.Ε. Μεταλλειολόγων 1 

18 Π.Ε. Περιβαλλοντολογιών 1 

19 Π.Ε. Μηχ/κών Χωροταξία και 

Περιφερειολόγου 0 

20 Π.Ε. Γεωπόνων 84 

21 Π.Ε. Γεωλόγων 3 

22 Π.Ε. Ιχθυολόγων 1 

23 Π.Ε. Κτηνιάτρων 19 

24 Π.Ε. Ιατρών 2 

25 Π.Ε. Ιατρών Δ.Υ.Ε.Σ.Υ. 0 

26 Π.Ε. Οδοντιάτρων 0 

27 Π.Ε. Φαρμακοποιών 1 

28 Π.Ε Ψυχολόγων 2 

29 Π.Ε. Βιολόγων 2 

Σύνολο 210 


30 

2 

1 

84 

3 

2 

19 

1 

1 

1 

1 

2 

2 

ΚΑΤΗΓΟΡΙΑ Τ.Ε. 

Α/Α Κλάδος Αριθμός θέσεων 

Παλαιού Νέου Υπηρετούν 




ΟΕΥ 

ΟΕΥ προσωπικό 

1 

Τ.Ε. Διοικ.-Λογ. καιΔιοικ/σης 





Μονάδων Τ.Α. 

12 

12 

3 

2 

Τ.Ε. Βιβλιοθηκονόμων 

1 

1 

0 

3 

Τ.Ε. Πληροφορικής 

4 

4 

0 

4 

Τ.Ε. Τεχνολόγων Πολιτ. Μηχαν. 

4 

5 

5 

5 

Τ.Ε. ΤεχνολόγωνΤοπογ. Μηχαν. 

1 

1 

1 

6 

Τ.Ε. Τεχνολόγων Μηχανολόγων 

3 

3 

3 

7 

Τ.Ε. Τεχνολόγων Γεωπονίας 

5 

6 

6 

8 

Τ.Ε. Κοινωνικής Εργασίας (Κοινών. Λειτ) 7 

7 

4 

9 

Τ.Ε. Τεχνολόγων Τροφίμων 

3 

3 

3 

10 

Τ.Ε. Εποπτών Δημόσιας Υγείας 

10 

10 

1 

11 

Τ.Ε. Επισκεπτών Υγείας 

2 

2 

1 

12 

Τ.Ε. Νοσηλευτικής 

3 

3 

1 

13 

Τ.Ε. Βρεφονηπιοκόμων 

1 

1 

0 

14 

Τ.Ε. Μαιευτικής 

0 

4 

4 

15 

Τ.Ε. Υγείας Κτηνιατρικών Εργασιών 

0 

1 

1 


ΣΥΝΟΛΟ 

56 

63 

33 


ΚΑΤΗΓΟΡΙΑ Δ.Ε. 

Α/Α Κλάδος Αριθμός θέσεων 

Παλαιού Νέου Υπηρετούν 
ΟΕΥ ΟΕΥ προσωπικό 


1 Δ.Ε. Διοικητικού-Λογιστικού 

93 

85 

85 

2 Δ.Ε. Προσωπικού - Η/Υ 

8 

8 

1 

3 Δ.Ε. Δακτυλογράφων-Στενογράφων 

5 

5 

5 

4 Δ.Ε. Τηλεφωνητών 

1 

1 

0 

5 Δ.Ε. Εργοδηγών 

20 

21 

21 

6 Δ.Ε. Σχεδιαστών 

2 

2 

1 

7 Δ.Ε. Τεχνιτών Ηλεκτρ.-Μηχ. 

1 

10 

10 

8 Δ.Ε. Γεωργοτεχνικών 

7 

7 

4 

9 Δ.Ε. Χειριστών Μηχ/των 

8 

22 

22 

10 Δ.Ε. Οδηγών Αυτ/των 

18 

18 

13 

11 Δ. Ε. Τ εχνιτών Σπερματεγχιτών 

6 

6 

4 

12 Δ.Ε. Τεχνικών 

6 

10 

10 

13 Δ.Ε. Βοηθών Εργαστηρίων 

0 

1 

1 

14 Δ.Ε. Νοσοκόμων 

1 

4 

4 

ΣΥΝΟΛΟ 

176 

200 

181 

ΚΑΤΗΓΟΡΙΑ Υ. Ε 

Α/Α Κλάδος 

Αριθμός θέσεων 

Παλαιού Νέου Υπηρετούν 


ΟΕΥ 

ΟΕΥ προσωπικό 

1 Υ.Ε. Αγροφυλάκων 

117 

117 

20 

2 Υ.Ε. Επιμελητών 

7 

14 

14 

3 Υ.Ε. Εργατών 

6 

6 

6 

4 Υ.Ε. Προσωπικού καθ/τος 

8 

8 

7 

5 Υ.Ε. Φυλακών-Νυχτοφυλακών 

28 

28 

3 

6 Υ.Ε. Επιστατών 

0 

10 

10 

7 Υ.Ε. Απολυ μαντών 

2 

2 

0 

ΣΥΝΟΛΟ 

168 

185 

60 

ΕΙΔΙΚΕΣ ©ΕΣΕΙΣ 

1 Ειδικό Επιστημονικό Προσωπικό 

1 

1 

0 

2 Ειδικοί Σύμβουλοι - Ειδικοί Συνεργάτες2 

2 

2 

3 Δημοσιογράφοι 

2 

1 

0 

4 Δικηγόροι 

2 

2 

0 

ΣΥΝΟΛΟ 

7 

6 

2 


Η απόφαση αυτή, με την οποία δεν προκαλείται δαπάνη 
σε βάρος του προϋπολογισμού της Ν.Α. Ημαθίας, να δη- 
μοσιευθεί στην Εφημερίδα της Κυβερνήσεως. 


Βέροια, 22 Φεβρουάριου 2001 
Ο Πρόεδρος του Νομαρχιακού Συμβουλίου 
ΝΙΚΟΛΑΟΣ ΛΥΣΙΤΣΑΣ 


ΑΠΟΦΑΣΗ ΑΡΙΘ. 60 (3) 

Τροποποίηση της απόφασης 18/99 «Μέθοδοι και διαδικα¬ 
σίες διαπραγμάτευσης κινητών αξιών και ρύθμιση τε¬ 
χνικής φύσεως θεμάτων για τη σύναψη χρηματιστη¬ 
ριακών συναλλαγών μέσω του Συστήματος Ηλεκτρο¬ 
νικών Συναλλαγών». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 19.1.2001) 

Έχοντας υπόψη: 

α) Το άρθρο 1 παρ. 7 του Ν. 2651/98 
β) Το άρθρο 20 παρ. 1 περίπτωση β) του Ν. 1806/88 
όπως ισχύει 

γ) Το άρθρο 22 παρ. 1 του Νόμου 1806/88 όπως ισχύει 

δ) Το άρθρο 24του Ν. 1806/88 όπως ισχύει 

ε) Το άρθρο 17 του Ν. 2324/95 όπως ισχύει. 

στ) Το άρθρο 18 παρ. 3 του Ν. 2842/2000 

ζ) Την απόφαση 18/99 του ΔΣτου ΧΑΑ, αποφασίζει: 

1. Αντικαθιστά τα τμήματα III και VI της απόφασης 18/99 
του ΔΣ του ΧΑΑ ως εξής: 

«III. Μέθοδος 3: Εντός κύκλου προσυμφωνημένες συ¬ 
ναλλαγές (πακέτου) και συναλλαγές με συμψηφιστική εγ- 
γραφή. 

α) Δύο μέλη δύνανται να διαβιβάσουν ηλεκτρονικά στο 
σύστημα συναλλαγών εντολές για την κατάρτιση προσυμ- 
φωνημένης συναλλαγής, εντός εξωγενώς από τεχνική 
άποψη προσδιοριζόμενης περιόδου, εφεξής περίοδος Τ1. 

Για την κατάρτιση της προσυμφωνημένης συναλλαγής 
πρέπει να πληρούνται οι ακόλουθες προϋποθέσεις: 

1. Η αξία κάθε εντολής (πώλησης ή αγοράς) να είναι ίση 
ή μεγαλύτερη με το ποσό των 600.000 ΕΥΡΩ, ή οι μετοχές 
που προσφέρονται ή ζητούνται να αντιπροσωπεύουν πο¬ 
σοστό ίσο ή μεγαλύτερο του 5% του μετοχικού κεφαλαί¬ 
ου της εκδότριας εταιρίας. 

2. Οι εντολές να προέρχονται στο μεν ένα σκέλος (πώ¬ 
λησης ή αγοράς) από ένα μόνον Φυσικό ή Νομικό πρόσω¬ 
πο (παραγγελέα - πελάτη ή από ΑΧΕ που ενεργεί για ίδιο 
λογαριασμό) στο δε άλλο σκέλος (αγορά ή πώληση) για 
λογαριασμό το πολύ μέχριτριώνΦυσικώνή Νομικώνπρο- 
σώπων (παραγγελέων - πελατών ή και από ΑΧΕ που ενερ¬ 
γεί για ίδιο λογαριασμό). Εννοείται ότι δεν μπορεί να εμ¬ 
φανίζεται το ίδιο νομικό ή φυσικό πρόσωπο σαν αγορα¬ 
στής και πωλητής. 

3. Η τιμή της υπό κατάρτιση συναλλαγής δεν μπορεί να 
αποκλίνει από την τιμή τελευταίας πράξης κατά τον χρό¬ 
νο εισαγωγής της εντολής πώλησης για κατάρτιση της 
συναλλαγής. Ως τιμή τελευταίας πράξης νοείται η ανα¬ 
γραφόμενη στο Ηλεκτρονικό Σύστημα Συναλλαγών τιμή 
συναλλαγής που έχει πραγματοποιηθεί σε ακέραιο πολ¬ 
λαπλάσιο της μονάδας διαπραγμάτευσης μέσω των με¬ 
θόδων διαπραγμάτευσης 1 &2. Εξαιρέσεις στην προϋπό¬ 
θεση αυτή επιτρέπονται σύμφωνα με τα οριζόμενα στις 
αποφάσεις 71/2.4.96, και 15/175/9.11.99 της Επιτροπής 
Κεφαλαιαγοράς όπως εκάστοτε ισχύουν. Σε περίπτωση 
που δεν έχει πραγματοποιηθεί συναλλαγή στο Ηλεκτρο¬ 
νικό Σύστημα Συναλλαγών μέχρι την χρονική στιγμή της 
εισαγωγής της εντολής, ως τιμή τελευταίας πράξης νοεί¬ 
ται η «τιμή εκκίνησης». 

4. Κατά τον χρόνο εισαγωγής της εντολής πώλησης δεν 
πρέπει: είτε α) η εμφανιζόμενη στο Ηλεκτρονικό Σύστημα 
Συναλλαγών προσφορά για πώληση της συγκεκριμένης 
μετοχής να είναι σετιμή που αντιστοιχεί στο κατώτερο όριο 
ημερήσιας διακύμανσης της μετοχής και η προσφερόμενη 
ποσότητα να είναι μεγαλύτερη από την ποσότητα των με¬ 
τοχών που προσφέρονται με την συγκεκριμένη συναλλαγή 

είτε β) η εμφανιζόμενη στο Ηλεκτρονικό Σύστημα Συναλ¬ 
λαγών ζήτηση για αγορά της συγκεκριμένης μετοχής να εί¬ 
ναι σε τιμή που αντιστοιχεί στο ανώτερο όριο ημερήσιας 
διακύμανσης της μετοχής και η προσφερόμενη ποσότητα 
να είναι μεγαλύτερη από την ποσότητα των μετοχών που 
προσφέρονται με την συγκεκριμένη συναλλαγή. 

5. Για την κατάρτιση της συναλλαγής απαιτείται προη¬ 
γούμενος έλεγχος της συνδρομής των παραπάνω προϋ¬ 
ποθέσεων και έγκριση που παρέχεται στο Ηλεκτρονικό Σύ¬ 
στημα Συναλλαγών από τους ειδικά προς τούτο εξουσιο¬ 
δοτημένους υπαλλήλουςτου ΧΑΑπου ορίζονται με Πράξη 
του Προέδρου του ΧΑΑ. Έγκριση του Προέδρου του Χ.Α.Α 
απαιτείται όταν η αξία της υπό κατάρτιση συναλλαγής εί¬ 
ναι άνω του ποσού των 1.200.000 ΕΥΡΩ. Η έγκριση αυτή 
παρέχεται σε περίπτωση κωλύματος του Προέδρου, από 
τον Α' Αντιπρόεδρο του Δ.Σ., σε περίπτωση δε κωλύματος 
και αυτού, από τον Διευθυντή Συναλλαγών. 

6. Η κατάρτιση της προσυμφωνημένης συναλλαγής πα¬ 
κέτου πραγματοποιείται ως εξής: 

ί) Η εισαγωγή των εντολών για κατάρτιση προσυμφω¬ 
νημένης συναλλαγής πακέτου πραγματοποιείται από ει¬ 
δικά προς τούτο εξουσιοδοτημένους χρήστες των αντι¬ 
συμβαλλόμενων Μελών. Κάθε νεοεισαγόμενη εντολή 
αποκτά σήμανση χρόνου που αντιστοιχεί στην ώρα εισα¬ 
γωγής της στο κεντρικό σύστημα. Οι εξουσιοδοτημένοι 
χρήστες των αντισυμβαλλόμενων μελών εισάγουν άλατα 
στοιχεία της συναλλαγής που προσδιορίζονται στο Πα¬ 
ράρτημα II της παρούσας. 

ϋ) Το Μέλος Πωλητής εισάγει πρώτο την εντολή για την 
κατάρτιση της προσυμφωνημένης συναλλαγής γνωστο¬ 
ποιώντας, πέραν των λοιπών στοιχείων, τον κωδικό του 
αντισυμβαλλόμενου Μέλους αγοραστή, το οποίο (και μό¬ 
νον) ειδοποιείται με σχετικό μήνυμα από το Ηλεκτρονικό 
Σύστημα Συναλλαγών για την ανάγκη αποδοχής της δή¬ 
λωσης βουλήσεωςγια κατάρτιση της Προσυμφωνημένης 
Συναλλαγής. Τα επιμέρους στοιχεία της εντολής, αναφέ- 
ρονται στο Παράρτημα II της παρούσας. 

Νί) Το αντισυμβαλλόμενο Μέλος πρέπει να αποδεχθείτη 
δήλωση βουλήσεως του άλλου Μέλους, εντός πέντε λε¬ 
πτών, άλλως, η εντολή θα ακυρώνεται. 

ίν) Στις περιπτώσεις εξαιρέσεων από την προϋπόθεση 
που αφορά τηντιμή της συναλλαγής που ρυθμίζονται στις 
ως άνω αποφάσεις 71/2.4.96 και 15/175/9.11.99 της Επι¬ 
τροπής Κεφαλαιαγοράς όπως εκάστοτε ισχύουν, η εισα¬ 
γωγή των εντολών για κατάρτιση προσυμφωνημένης συ¬ 
ναλλαγής πακέτου πραγματοποιείται από τους εξουσιο¬ 
δοτημένους υπαλλήλους του ΧΑΑ. Της εισαγωγής της 
εντολής προηγείται υποχρεωτικά η αποστολή κωδικοποι- 
ημένου μηνύματος από τους εξουσιοδοτημένους χρή¬ 
στες των αντισυμβαλλομένων μελών προς τους εξουσιο¬ 
δοτημένους υπαλλήλουςτου ΧΑΑ, στο οποίο δηλώνονται 
τα στοιχεία της συναλλαγής που προσδιορίζονται στο 
Παράρτημα III της παρούσας. 

ν) Η συναλλαγή καταρτίζεται με την έγκρισή της κατά τα 
παραπάνω υπό 5 οριζόμενα και ανακοινώνεται στα αντι¬ 
συμβαλλόμενα Μέλη από το Ηλεκτρονικό Σύστημα Συ¬ 
ναλλαγών με σχετικό μήνυμα. 

7. Πληροφορίες για την συναλλαγή αναγράφονται: α) 
σε μήνυμα που αποστέλλεται στα μέλη από το Ηλεκτρονι¬ 
κό Σύστημα Συναλλαγών β) στο Ημερήσιο Δελτίο Τιμών 
της ίδιας ημέρας με ένδειξη του τρόπου καταρτίσεώς της 
(προσυμφωνημένη συναλλαγή πακέτου). 

8. Η τιμή των συναλλαγών που καταρτίζονται με την πα¬ 
ρούσα μέθοδο 3 δεντροποποιείτις εμφανιζόμενες στο Ηλε¬ 
κτρονικό Σύστημα Συναλλαγών πληροφορίες για την ελάχι¬ 


στη - μέγιστη τιμή και την τιμή τελευταίας πράξης και κατ’ 
επέκταση τις δημοσιευόμενες στο Η.Δ.Τ. αντίστοιχες τιμές. 
Η αξία και ο όγκος των συναλλαγών με την μέθοδο αυτή πε¬ 
ριλαμβάνονται στο δημοσιευόμενο συνολικό όγκο και αξία 
συναλλαγών ανά μετοχή, κλάδο και αγορά, στο ΗΔΤ. 

β) Προσυμφωνημένες συναλλαγές για κατάρτιση συμ¬ 
βάσεων με συμψηφιστική εγγραφή. 

Στην περίπτωση που η προσυμφωνημένη συναλλαγή 
πραγματοποιείται από το ίδιο Μέλος που ενεργεί για λο¬ 
γαριασμό του παραγγελέα - αγοραστή και του παραγγε- 
λέα - πωλητή, σύμφωνα με τις διατάξεις της νομοθεσίας 
για τις συμψηφιστικές εγγραφές (αρθ. 24 Ν. 1806/88 
όπως ισχύει), εφαρμόζεται αναλογικά η παραπάνω υπό III 
(α) μέθοδος διαπραγμάτευσης για την κατάρτιση προ- 
συμφωνημένων συναλλαγών, ήτοι: 

1. Το Μέλος δύναται να διαβιβάσει ηλεκτρονικά στο 
Ηλεκτρονικό Σύστημα Συναλλαγών εντολές για την κα¬ 
τάρτιση προσυμφωνημένης συναλλαγής με συμψηφιστι- 
κή εγγραφή, εντός εξωγενώς από τεχνική άποψη προσ¬ 
διοριζόμενης περιόδου (περίοδος ΤΙ). 

2. Για την κατάρτιση της προσυμφωνημένης συναλλα¬ 
γής με συμψηφιστική εγγραφή πρέπει να πληρούνται οι 
ανωτέρω υπό III (α) 1-5 προϋποθέσεις. 

3. Η κατάρτιση της προσυμφωνημένης συναλλαγής με 
συμψηφιστική εγγραφή πραγματοποιείται ως εξής: 

ί. Η εισαγωγή των εντολών για κατάρτιση προσυμφωνη¬ 
μένης συναλλαγής με συμψηφιστική εγγραφή πραγματο¬ 
ποιείται από ειδικά προς τούτο εξουσιοδοτημένους χρή¬ 
στες του Μέλους. Κάθε νεοεισαγόμενη εντολή αποκτά 
σήμανση χρόνου που αντιστοιχεί στην ώρα εισαγωγής 
της στο κεντρικό σύστημα. Οι εξουσιοδοτημένοι χρήστες 
του Μέλους εισάγουν όλα τα στοιχεία της συναλλαγής 
που προσδιορίζονται στο Παράρτημα II της παρούσας. 

Ιί. Το Μέλος εισάγει τις εντολές για την κατάρτιση της 
προσυμφωνημένης συναλλαγής με συμψηφιστική εγγρα¬ 
φή γνωστοποιώντας τα επιμέρους στοιχεία της εντολής 
που αναφέρονται στο Παράρτημα II της παρούσας 

ίϋ. Στις περιπτώσεις εξαιρέσεων από τηνπροϋπόθεση που 
αφορά την τιμή της συναλλαγής που ρυθμίζονται στις ως 
άνω αποφάσεις 71/2.4.96 και 15/175/9.11.99της Επιτροπής 
Κεφαλαιαγοράς όπως εκάστοτε ισχύουν, η εισαγωγή των 
εντολών για κατάρτιση προσυμφωνημένης συναλλαγής με 
συμψηφιστική εγγραφή πραγματοποιείται από τους εξου¬ 
σιοδοτημένους υπαλλήλουςτου ΧΑΑπου ορίζονται με Πρά¬ 
ξη του Προέδρου του ΧΑΑ. Της εισαγωγής της εντολής 
προηγείται υποχρεωτικά η αποστολή κωδικοποιημένου μη¬ 
νύματος από τους εξουσιοδοτημένους χρήστες του Μέ¬ 
λους προς τους εξουσιοδοτημένους υπαλλήλους του ΧΑΑ, 
στο οποίο δηλώνονται τα στοιχεία της συναλλαγής που 
προσδιορίζονται στο Παράρτημα III της παρούσας. 

ίν. Η συναλλαγή καταρτίζεται με την έγκρισή της κατά 
τα παραπάνω υπό III(α) 5 οριζόμενα και ανακοινώνεται 
στο Μέλος από το Ηλεκτρονικό Σύστημα Συναλλαγών με 
σχετικό μήνυμα. 

4. Τα υπό III (α) 7 και 8 οριζόμενα ισχύουν και στις περι¬ 
πτώσεις προσυμφωνημένης συναλλαγής με συμψηφιστι- 
κή εγγραφή 

γ) Προσυμφωνημένες συναλλαγές με σύμφωνο επανα¬ 
γοράς την ίδια ημέρα. 

Για την κατάρτιση συναλλαγών που συνάπτονται σύμ¬ 
φωνα με το άρθρο 20 παρ. 1 περ. β εδάφιο τρίτο του 
Ν. 1806/88 όπως ισχύει (συναλλαγές με σύμφωνο επανα¬ 
γοράς την ίδια ημέρα) εφαρμόζεται αναλογικά η παραπά¬ 
νω υπό III (α) μέθοδος διαπραγμάτευσης για την κατάρτι¬ 
ση προσυμφωνημένων συναλλαγών, ήτοι: 

Δύο μέλη δύνανται να διαβιβάσουν ηλεκτρονικά στο σύ¬ 
στημα συναλλαγών εντολές για την κατάρτιση προσυμ- 
φωνημένης συναλλαγής με σύμφωνο επαναγοράς την 
ίδια ημέρα, εντός εξωγενώς από τεχνική άποψη προσδιο¬ 
ριζόμενης περιόδου (περίοδος ΤΙ). 

Για την κατάρτιση της προσυμφωνημένης συναλλαγής 
με σύμφωνο επαναγοράς την ίδια ημέρα πρέπει να πλη- 
ρούνται, πέραντωνπροϋποθέσεωντου άρθρου 20παρ. 1 
περ. βτου Ν. 1806/88 όπως ισχύει, και οι ακόλουθες προ¬ 
ϋποθέσεις: 

1. Η αξία της συναλλαγής να είναι ίση ή μεγαλύτερη με 
το ποσό των 600.000 ΕΥΡΩ 

2. Στηνπροσυμφωνημένη συναλλαγή με σύμφωνο επα¬ 
ναγοράς την ίδια ημέρα δεν εφαρμόζονται οι παραπάνω 
υπό 111 (α) 3 & 111 (α) 4 προϋποθέσεις και η τιμή συναλλαγής 
καθορίζεται σύμφωνα με τα οριζόμενα στο άρθρο 20 του 
Ν. 1806/88 όπως ισχύει 

3. Γ ια την κατάρτιση της προσυμφωνημένης συναλλα¬ 
γής με σύμφωνο επαναγοράς την ίδια ημέρα απαιτείται 
προηγούμενος έλεγχος της συνδρομής των από την κεί¬ 
μενη νομοθεσία (άρθρο 20 παρ. 1 περ. βτου Ν. 1806/88) 
προϋποθέσεων και έγκριση που παρέχεται στο Ηλεκτρο¬ 
νικό Σύστημα Συναλλαγών από τους ειδικά προς τούτο 
εξουσιοδοτημένους υπαλλήλους του ΧΑΑ, που ορίζονται 
με Πράξη του Προέδρου του ΧΑΑ. 

Η κατάρτιση της προσυμφωνημένης συναλλαγής με 
σύμφωνο επαναγοράς την ίδια ημέρα πραγματοποιείται 
ως εξής: 

ί. Η εισαγωγή των εντολών για την κατάρτιση της συ¬ 
ναλλαγής πραγματοποιείται από τους εξουσιοδοτημέ¬ 
νους υπαλλήλους του ΧΑΑ. Της εισαγωγής της εντολής 
προηγείται υποχρεωτικά η αποστολή κωδικοποιημένου 
μηνύματος από τους εξουσιοδοτημένους χρήστες των 
αντισυμβαλλομένων μελών προς τους εξουσιοδοτημέ¬ 
νους υπαλλήλους του ΧΑΑ, στο οποίο δηλώνονται τα 
στοιχεία της συναλλαγής που προσδιορίζονται στο Πα¬ 
ράρτημα III της παρούσας. 

ϋ. Η συναλλαγή καταρτίζεται με την έγκρισή της κατά τα 
παραπάνω υπό III (γ) 3 οριζόμενα και ανακοινώνεται στα 
αντισυμβαλλόμενα Μέλη από το Ηλεκτρονικό Σύστημα 
Συναλλαγών με σχετικό μήνυμα. 

4. Τα υπό III (α) 7 και 8 οριζόμενα ισχύουν και στις περι¬ 
πτώσεις προσυμφωνημένης συναλλαγής με σύμφωνο 
επαναγοράς την ίδια ημέρα 

VI. Μέθοδος 6: Εντός κύκλου προσυμφωνημένες συναλ¬ 
λαγές που συνάπτονται για τις ανάγκες εφαρμογής των 
άρθρων 34 και 38 του κανονισμού λειτουργίας του ΣΑΤ. 

α) Δύο μέλη δύνανται να διαβιβάσουν ηλεκτρονικά στο 
σύστημα συναλλαγών εντολές για την κατάρτιση προ¬ 
συμφωνημένης συναλλαγής προς πώληση και αγορά ισό¬ 
ποσων κινητών αξιών της ίδιας κατηγορίας, εντός εξωγε¬ 
νώς από τεχνική άποψη προσδιοριζόμενης περιόδου, 
εφεξής περίοδος Τ1. 

Γ ια την κατάρτιση της προσυμφωνημένης συναλλαγής 
της μεθόδου 6 πρέπει να πληρούνται οι ακόλουθες προϋ¬ 
ποθέσεις: 

1. Η συγκεκριμένη συναλλαγή δύναται να πραγματο¬ 
ποιηθεί μόνο για την κάλυψη από το μέλος υποχρεώσεών 
του, που προέκυψαν από την εφαρμογή του άρθρου 34 
του κανονισμού λειτουργίας του ΣΑΤ. 

2. Οι εντολές προέρχονται στο μεν σκέλος αγοράς από 
το μέλος για ίδιο λογαριασμό στο δε άλλο σκέλος (πώλη¬ 
ση ή αγορά) για λογαριασμό το πολύ μέχρι τριών Φυσικών 
ή Νομικών προσώπων (παραγγελέων-πελατών ή και από 
Μέλος που ενεργεί για ίδιο λογαριασμό). 


3. Η τιμή της υπό κατάρτιση συναλλαγής δεν μπορεί να 
είναι μικρότερη από την τιμή τελευταίας πράξης κατά τον 
χρόνο εισαγωγής της εντολής πώλησης. Ως τιμή τελευ¬ 
ταίας πράξης νοείται η αναγραφόμενη στο ΟΑΣΗΣ τιμή 
συναλλαγής που έχει πραγματοποιηθεί σε ακέραιο πολ¬ 
λαπλάσιο της μονάδας διαπραγμάτευσης μέσω των με¬ 
θόδων διαπραγμάτευσης 1 & 2. Σε περίπτωση που δεν 
έχει πραγματοποιηθεί συναλλαγή στο ΟΑΣΗΣ μέχρι την 
χρονική στιγμή της εισαγωγής της τιμής πώλησης, ως τι¬ 
μή τελευταίας πράξης νοείται η τιμή εκκίνησης. 

4. Οι εξαιρέσεις στην ανωτέρω προϋπόθεση που επι¬ 
τρέπονται σύμφωνα με τα οριζόμενα στις αποφάσεις 
71/2.4.96, 126/24.2.98 και 138/18.8.98 της Επιτροπής Κε¬ 
φαλαιαγοράς δεν ισχύουν. 

5. Γ ια την κατάρτιση της συναλλαγής απαιτείται προη¬ 
γούμενος έλεγχος της συνδρομής των παραπάνω προϋ¬ 
ποθέσεων και έγκριση που παρέχεται στο Ηλεκτρονικό 
Σύστημα Συναλλαγών από τους ειδικά προς τούτο εξου¬ 
σιοδοτημένους υπαλλήλους του ΧΑΑ που ορίζονται με 
Πράξη του Προέδρου του ΧΑΑ. Η έγκριση μπορεί να πα¬ 
ρέχεται εντός περιόδου Τ3 που προσδιορίζεται από τε¬ 
χνική άποψη εξωγενώς. 

6. Η κατάρτιση της προσυμφωνημένης συναλλαγής της 
Μεθόδου 6 πραγματοποιείται ως εξής: 

ί. Η εισαγωγή των εντολών για κατάρτιση προσυμφωνη¬ 
μένης συναλλαγής της μεθόδου 6 πραγματοποιείται από 
ειδικά προς τούτο εξουσιοδοτημένους χρήστες των αντι¬ 
συμβαλλόμενων Μελών. Κάθε νεοεισαγόμενη εντολή 
αποκτά σήμανση χρόνου που αντιστοιχεί στην ώρα εισα¬ 
γωγής της στο κεντρικό σύστημα. Οι εξουσιοδοτημένοι 
χρήστες των αντισυμβαλλόμενων μελών εισάγουν όλα τα 
στοιχεία της συναλλαγής που προσδιορίζονται στο Πα¬ 
ράρτημα II της παρούσας. 

Ν. Το Μέλος Πωλητής εισάγει πρώτο την εντολή για την 
κατάρτιση της προσυμφωνημένης συναλλαγής γνωστο¬ 
ποιώντας, πέραν των λοιπών στοιχείων, τον κωδικό του 
αντισυμβαλλόμενου Μέλους αγοραστή, το οποίο (και μό¬ 
νον) ειδοποιείται με σχετικό μήνυμα από το Ηλεκτρονικό 
Σύστημα Συναλλαγών για την ανάγκη αποδοχής της δή¬ 
λωσης βουλήσεωςγια κατάρτιση της Προσυμφωνημένης 
Συναλλαγής. Τα επιμέρους στοιχεία της εντολής, αναφέ- 
ρονται στο Παράρτημα II της παρούσας. 

ίϋ. Το αντισυμβαλλόμενο Μέλος πρέπει να αποδεχθεί τη 
δήλωση βουλήσεως του άλλου Μέλους, εντός πέντε λε¬ 
πτών, άλλως, η εντολή θα ακυρώνεται. 

ίν. Η συναλλαγή καταρτίζεται με την έγκρισή της κατά 
τα παραπάνω υπό 5 οριζόμενα και ανακοινώνεται στα 
αντισυμβαλλόμενα Μέλη από το Ηλεκτρονικό Σύστημα 
Συναλλαγών με σχετικό μήνυμα. 

Τα μέλη πρέπει να είναι να σε θέση να αποδείξουν την 
σύννομη κατάρτιση της συγκεκριμένης συναλλαγής, 
όποτε τους ζητηθεί από το ΧΑΑ. 

Τα υπό III (α) 7 και 8 οριζόμενα ισχύουν και στις περι¬ 
πτώσεις προσυμφωνημένης συναλλαγής της μεθόδου 6 

β) Συμβάσεις με συμψηφιστική εγγραφή 

Η υπό 6 μέθοδος διαπραγμάτευσης δεν εφαρμόζεται 
στις περιπτώσεις που το ίδιο μέλος ενεργεί ως αγορα¬ 
στής για ίδιο λογαριασμό και εκπροσωπεί και τον παραγ- 
γελέα - πωλητή, αν η αξία της συναλλαγής είναι κατώτε¬ 
ρη των 600.000 ΕΥΡΩ.» 

2. Το Παράρτημα της απόφασης 18/99 αναριθμείται σε 
Παράρτημα I και ο αριθμός 4 αυτού, αντικαθίσταται ως 
εξής: 

«4. Τιμή. Προσδιορίζει την τιμή της εντολής. Για μεν τις 
εντολές αγοράς ο εντολέας τεκμαίρεται ότι ενδιαφέρεται 
να πραγματοποιήσει συναλλαγή σε τιμή μικρότερη ή ίση 

από την αναγραφόμενη για δε τις εντολές πώλησης ο 
εντολέας τεκμαίρεται ότι ενδιαφέρεται να πραγματοποι¬ 
ήσει συναλλαγή σε τιμή μεγαλύτερη ή ίση από την ανα¬ 
γραφόμενη. Εάν δεν συμπληρωθεί το αντίστοιχο πεδίο η 
εντολή ονομάζεται «ελεύθερη» ή «πΐ3ΐΊ<Θΐ» και το σύστη¬ 
μα αυτόματα καταγράφει ότι ο εντολέας ενδιαφέρεται να 
πραγματοποιήσει συναλλαγή σε οποιαδήποτε τιμή υπάρ¬ 
ξει ταύτιση με αντίθετη υφιστάμενη εντολή. 

4.α. Τιμή Εκκίνησης: Ως τιμή εκκίνησης ορίζεται η τιμή 
κλεισίματος της προηγούμενης συνεδρίασης, προσαρμο¬ 
σμένη, όποτε συντρέχει περίπτωση, σύμφωνα με την από¬ 
φαση 45 του ΔΣτου ΧΑΑ όπως ισχύει κάθε φορά, και στρογ- 
γυλοποιούμενη στο κοντινότερο «Επιτρεπτό Βήμα Τιμής». 

Εφόσον πρόκειται για την πρώτη ημέρα διαπραγμάτευ¬ 
σης της κινητής αξίας, ως τιμή εκκίνησης λαμβάνεται η τι¬ 
μή που έχει ανακοινώσει ο ανάδοχος ως τιμή έναρξης δια¬ 
πραγμάτευσης, σύμφωνα με την σχετική απόφαση του 
ΔΣτου ΧΑΑ. 

Σε περίπτωση που η τιμή έναρξης διαπραγμάτευσης έχει 
οριστεί σε δραχμές, ως τιμή εκκίνησης λαμβάνεται η τιμή 
που προκύπτει από την μετατροπή της σε ΕΥΡΩ, στρογγυ- 
λοποιούμενη στο κοντινότερο «Επιτρεπτό Βήμα Τιμής». 

3. Μετά το Παράρτημα της απόφασης 18/99 προστίθε¬ 
ται Παράρτημα II ως εξής: 

«ΠΑΡΑΡΤΗΜΑ II 

Κάθε εντολή που διαβιβάζεται από τα μέλη στο σύστη¬ 
μα συναλλαγών με σκοπό την σύναψη προσυμφωνημέ- 
νης συναλλαγής περιλαμβάνει τις εξής πληροφορίες: 

1. Σύμβολο κινητής αξίας: Προσδιορίζεται η κινητή αξία 
στην οποία αναφέρεται η εντολή. Κάθε εισηγμένη στο σύ¬ 
στημα κινητή αξία αντιπροσωπεύεται από μία κωδικοποι- 
ημένη ονομασία πέντε χαρακτήρων που καλείται σύμβο¬ 
λο κινητής αξίας. Το σύμβολο αυτό χρησιμοποιείται από 
το σύστημα σαν ταυτότητα της κινητής αξίας. Για την ει¬ 
σαγωγή προς διαπραγμάτευση στο σύστημα κάθε νέας 
κατηγορίας μετοχής ή δικαιώματος προσδιορίζεται από 
το Τμήμα Παρακολούθησης Εταιρειών η «ταυτότητά» 
της. Τα νέα σύμβολά ανακοινώνονται στα μέλη τουλάχι¬ 
στον την προηγούμενη ημέρα από την έναρξη διαπραγ¬ 
μάτευσης μίας νέας κατηγορίας μετοχής ή δικαιώματος. 
Αλλαγές στα σύμβολα μετοχών μετά την έναρξη δια¬ 
πραγμάτευσης μίας μετοχής δεν επιτρέπονται. 

2. Αριθμός τεμαχίων: Προσδιορίζεται ο αριθμός των 
προσφερόμενων ή ζητούμενωντεμαχίωντης συγκεκριμέ¬ 
νης κινητής αξίας. Αποδεκτοί είναι μόνο ακέραιοι αριθμοί. 

3. Τιμή: Προσδιορίζει την προσυμφωνημένη τιμή της 
εντολής. 

4. Αξία: Η αξία της εντολής. Υπολογίζεται ως το γινόμε¬ 
νο των Τεμαχίων επί την Τιμή. 

5. Κωδικός Χρήστη: Προσδιορίζεται μέσω ενός αλφα¬ 
ριθμητικού 5-ψηφίου κωδικού η ταυτότητα του χρήστη 
του μέλους που εισάγει την εντολή. 

6. Κωδικός Μέλους Εκκαθάρισης: Προσδιορίζεται μέ¬ 
σω ενός κωδικού η ταυτότητα του μέλους το οποίο θα εί¬ 
ναι υπεύθυνο για την εκκαθάριση των συναλλαγών. 

7. Πελάτης / Τεμάχια: Συμπληρώνεται ο κωδικός πελά¬ 
τη και δίπλα τα τεμάχια που αντιστοιχούν. Υπάρχουν πε¬ 
δία για την εισαγωγή έως και τριών πελατών.» 

4. Μετά το Παράρτημα II προστίθεται και Παράρτημα III 
ως εξής 

«ΠΑΡΑΡΤΗΜΑ III 

Κάθε μήνυμα που αποστέλλεται από τους εξουσιοδο¬ 
τημένους χρήστες του Μέλους προς τους εξουσιοδοτη¬ 
μένους υπαλλήλους του X. Α. Α πρέπει να περιλαμβάνει τις 
παρακάτω πληροφορίες. 

1. ΚΩΔΙΚΟΠΟΙΗΜΕΝΟ ΜΗΝΥΜΑ ΠΡΟΣΥΜΦΩΝΗΜΕ- 


ΝΩΝ ΣΥΝΑΛΛΑΓΩΝ: Αποστέλλεται από τους εξουσιοδο¬ 
τημένους χρήστες των Μελών προς τους εξουσιοδοτημέ¬ 
νους χρήστες του Χ.Α.Α.. Σε κάθε περίπτωση δεν μπορεί 
να υπερβαίνει τους 53 χαρακτήρες και θα πρέπει να είναι 
της παρακάτω μορφής: 

«ΤΙΤΛΟΣ ΠΑΚΕΤΟΥ»/ «ΑΓΟΡΑ/ΠΩΛΗΣΗ ΠΑΚΕΤΟΥ»/ 
«ΣΥΜΒΟΛΟ ΜΕΤΟΧΗΣ»/ «ΤΙΜΗ» / «ΤΕΜΑΧΙΑ ΑΝΑ ΛΟΓΑ¬ 
ΡΙΑΣΜΟ ΠΕΛΑΤΗ»/ «ΘΕΣΜΙΚΟΣ ΕΠΕΝΔΥΤΗΣ». 

Στη περίπτωση που το κωδικοποιημένο μήνυμα υπερ¬ 
βαίνει τους 53 χαρακτήρες, τα στοιχεία του μηνύματος 
επιβεβαιώνονται με έγγραφο που περιέχει τα παραπάνω 
στοιχεία και αποστέλλεται με τηλεομοιοτυπικό μήνυμα 
(φαξ) στους εξουσιοδοτημένους υπαλλήλους του Χ.Α.Α. 

2. «ΤΙΤΛΟΣ ΠΑΚΕΤΟΥ»: Συμπληρώνεται στις παρακάτω 
περιπτώσεις: 1) Προσυμφωνημένη Συναλλαγή με Σύμφωνο 
Επαναγοράς, γράφεται η φράση των 2 χαρακτήρων 'ΣΕ’. 2) 
Προσυμφωνημένη Συναλλαγή Ταυτόχρονης Κατάρτισης, 
γράφεται η φράση των 2 χαρακτήρων ΎΚ’.3) Προσυμφω¬ 
νημένη συναλλαγή εταιρίας με σύνολο ενεργητικού που 
υπερβαίνειτα 500 δισ δρχ. ή συνολικής αξίας άνω των 50 δις 
δρχ., γράφεται η φράση των 4 χαρακτήρων ’500Δ’ ή αντί¬ 
στοιχα η φράση των 3 χαρακτήρων ’50Δ’.8) Προσυμφωνη¬ 
μένη Συναλλαγή μεταβίβασης ποσοστού ίσου ή μεγαλύτε¬ 
ρου του 30% του συνόλου μετοχών της ίδιας κατηγορίας, 
γράφεται η φράση των 3 χαρακτήρων , 30%’.9) Προσυμφω¬ 
νημένη Συναλλαγή Μεθόδου 4 ή 7 τότε γράφεται η φράση 
των 2 χαρακτήρων ’Μ4’ ή αντίστοιχα “Μ7’ 

3. «ΑΓΟΡΑ/ΠΩΛΗΣΗ ΠΑΚΕΤΟΥ»: Εάν η προσυμφωνη¬ 
μένη συναλλαγή αφορά τον Αγοραστή τότε γράφεται η 
φράση του 1 (ενός) χαρακτήρα Ά’ ενώ στη περίπτωση της 
πώλησης γράφεται η φράση του 1 (ενός) χαρακτήρα “Π’. 
Στη περίπτωση της Ταυτόχρονης Κατάρτισης όπου ανα¬ 
φερόμαστε σε περισσότερες της ενός Προσυμφωνημέ- 
νες Συναλλαγές τότε θα πρέπει αντί των Ά’ και “Π’ που πε- 
ριγράψαμε παραπάνω, να γράφουμε τη φράση των 2 
(δύο) γραμμάτων ΆΙ' και 'ΠΙ' για τη πρώτη Προσυμφω¬ 
νημένη Συναλλαγή, Ά2’ και “Π2’ για τη δεύτερη Προσυμ¬ 
φωνημένη Συναλλαγή κτλ αναλόγως του αριθμού των 
προσυμφωνημένων συναλλαγών που αφορούν τη συγκε¬ 
κριμένη Ταυτόχρονη Κατάρτιση. 

4. «ΣΥΜΒΟΛΟ ΜΕΤΟΧΗΣ»: Το σύμβολο της μετοχής 
στο ΟΑΣΗΣ 

5. «ΤΙΜΗ»: Η προσυμφωνημένη τιμή της συναλλαγής 

6. «ΤΕΜΑΧΙΑ ΑΝΑ ΛΟΓΑΡΙΑΣΜΟ ΠΕΛΑΤΗ»: Τα τεμάχια 
της ιδίας κατηγορίας μετοχών ανα λογαριασμό πελάτη. 
Τα τεμάχια της μετοχής τα ξεχωρίζουμε από το λογαρια¬ 
σμό βάζοντας μετά από τον αριθμό τωντεμαχίωντο γράμ¬ 
μα Τ’ ενώ σ’ ότι αφορά τον αριθμό των τεμαχίων οι χιλιά¬ 
δες θα υποδηλώνονται με το γράμμα X, τα εκατομμύρια 
με το γράμμα Ε και δισεκατομμύρια με το γράμμα Δ. Στη 
περίπτωση που έχουμε παραπάνω του ενός λογαριασμού 
πελατών με μέγιστο αριθμό τους 3 (τρεις) τότε ξεχωρί¬ 
ζουμε τα εκάστοτε τεμάχια ανά λογαριασμό με κόμμα, πχ 
η κωδικοποιημένη φράση Ί ΟΧΤ/354,5ΧΤ/98456,2ΕΤ/569’ 
δηλώνει 10.000 τεμάχια για το λογαριασμό 354, 5.000 τε¬ 
μάχια για το λογαριασμό 98456 και 2.000.000 τεμάχια για 
το λογαριασμό 569. 

5. «ΘΕΣΜΙΚΟΣ ΕΠΕΝΔΥΤΗΣ»: Αναφερόμαστε μόνο στη 
περίπτωση της Προσυμφωνημένης Συναλλαγής με Σύμ¬ 
φωνο Επαναγοράς, γράφεται η φράση του 1 (ενός) χαρα¬ 
κτήρα '©’ και αφορά τον πελάτη (Αγοραστή ή/και Πωλητή) 
του Μέλους ο οποίος πρέπει να είναι θεσμικός επενδυτής.» 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




